CELEX: 22021D0021
Language: ro
Date: 2020-12-22 00:00:00
Title: Decizia nr. 4/2020 a Comitetului ambasadorilor ACP-UE din 22 decembrie 2020 de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiul financiar 2019 [2021/21]

12.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 10/10
               
            
         DECIZIA nr. 4/2020 A COMITETULUI AMBASADORILOR ACP-UE
         din 22 decembrie 2020
         de acordare a descărcării de gestiune directorului Centrului tehnic pentru cooperare agricolă și rurală (CTA) cu privire la execuția bugetului acestuia pentru exercițiul financiar 2019 [2021/21]
         COMITETUL AMBASADORILOR ACP-UE,
         având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte (1), în special articolul 2 alineatul (6) din anexa III la acesta,
         având în vedere Decizia nr. 2/2020 a Comitetului ambasadorilor ACP-UE din 4 decembrie 2020 de modificare a Deciziei nr. 3/2019 a Comitetului ambasadorilor ACP-UE privind adoptarea unor măsuri tranzitorii în temeiul articolului 95 alineatul (4) din Acordul de parteneriat ACP-UE (2),
         având în vedere Decizia nr. 5/2013 a Comitetului ambasadorilor ACP-UE din 7 noiembrie 2013 privind statutul Centrului tehnic pentru cooperare agricolă și rurală (CTA) (3), în special articolul 4 alineatul (2) din anexa la aceasta,
         având în vedere Decizia nr. 3/2006 a Comitetului ambasadorilor ACP-CE din 27 septembrie 2006 privind Regulamentul financiar al Centrului tehnic pentru cooperare agricolă și rurală (CTA) (4), în special articolul 26 alineatul (5),
         având în vedere situațiile financiare ale Centrului tehnic pentru cooperare agricolă și rurală pentru exercițiul financiar 2019, care s-a încheiat la 31 decembrie 2019,
         având în vedere rapoartele auditorilor privind situațiile financiare pentru exercițiul financiar 2019,
         luând act de aprobarea de către Comitetul executiv al centrului, pe baza examinării raportului de audit, a situațiilor financiare ale Centrul tehnic pentru cooperare agricolă și rurală pentru exercițiul financiar 2019,
         întrucât:
         
                     (1)
                  
                  
                     Veniturile centrului pentru exercițiul financiar 2019 au constat în principal în contribuții de la Fondul european de dezvoltare în valoare de 19 622 000 EUR dintr-un total de 21 760 000 EUR.
                  
               
                     (2)
                  
                  
                     Execuția globală a bugetului centrului de către directorul acestuia pentru exercițiul financiar 2019 a fost de așa manieră încât ar trebui să i se acorde directorului descărcarea de gestiune cu privire la execuția bugetului pentru exercițiul respectiv,
                  
               DECIDE:
         
            Articol unic
            Comitetul, pe baza raportului auditorilor și a situațiilor financiare pentru exercițiul financiar corespunzător, acordă directorului Centrului tehnic pentru cooperare agricolă și rurală descărcarea de gestiune cu privire la execuția bugetului acestuia pentru exercițiul financiar 2019.
         
         
            Adoptată la Bruxelles, 22 decembrie 2020.
            
               
                  Pentru Comitetul ambasadorilor ACP-UE
               
               
                  Președintele
               
               Michael CLAUSS
            
         
         
            (1)  JO L 317, 15.12.2000, p. 3.
         
            (2)  JO L 420, 14.12.2020, p. 32.
         
            (3)  JO L 309, 19.11.2013, p. 50.
         
            (4)  JO L 350, 12.12.2006, p. 1.